OzLabs/hebrew-wiki-articles huggingface dataset:
כנבוזי השני

קָמְבּוּגִ'יַה השני (מפרסית עתיקה: 𐎣𐎲𐎢𐎪𐎡𐎹, מת ב-522 לפנה"ס), המוכר בעברית ככַּנְבּוּזִי (מארמית: 𐡊𐡍𐡁𐡅𐡆𐡉) ובלועזית כקַמְבִּיסֵס (מיוונית: Καμβύσης), היה בנו של כורש הגדול ומלך פרס אחריו.

==ביוגרפיה==
בתחילת ניסן בשנה האחרונה לשלטונו של כורש, ב-530 לפנה"ס, לפני שיצא למלחמה באמדסיה, הכתיר כורש את בנו כנבוזי למלך לצידו. הוא העביר לכנבוזי את התואר "מלך בבל", בעוד הוא עצמו שומר על התואר "מלך הארצות". כך הוכרו שניהם כמלכים במקביל במשך כמה חודשים, עד שבסתיו של אותה שנה הגיעו לבבל השמועות על מותו של כורש, וכנבוזי ירש את שני התארים והפך למלך יחיד. תחת שלטונו המשיכה מגמת ההתפשטות של הממלכה, וב-525 לפנה"ס כבש את מצרים, והוסיף לתאריו גם את תואר פרעה מלך מצרים.

באחד המקורות על הקרב, סופר על הטקטיקה המקורית בה נקט כנבוזי בקרב מול צבא פרעה. מרגע שנוכחו החיילים המצרים שלצד החיילים הפרסים מתקדמים גם חתולים אין ספור, הם הפסיקו להמטיר חיצים. כנבוזי היה מודע לכך שהמצרים סוגדים לחתול כחיה קדושה, ויפחדו לפגוע בו. משנוכחו לדעת המצרים שעל מגני הפרסים מצוירות דמויות של חתולים, הם הפילו נשקיהם ונמלטו על נפשם. הפרסים דלקו בעקבותיהם והרגו רבים מהם.<ref></ref>

לפי ההיסטוריון היווני הרודוטוס, כנבוזי השני התחתן עם אחותו אטוסה לאחר המלכתו ב-530 לפנה"ס. החתונה בין אח ואחות לא היה נהוג באותה תקופה וכנבוזי השני שכנע את כל השופטים לתת תוקף משפטי לנישואין שלהם.

על פי הרודוטוס, התנהג כנבוזי באכזריות רבה בהיותו במצרים. הוא הוציא להורג את פרעה פסמתיך השלישי, בנו של יעחמס השני (ביוונית - אמסיס) יחד עם אצילים נוספים, התעלל בשבויים, והרג נשים וילדים. בזז את המקדשים וחילל את קדשי המצרים.

הוא ניסה להמשיך את כיבושיו גם ללוב, אך צבא גדול של כ-50,000 חיילים נעלם כלא היה. הרודוטוס טען שהצבא נספה בסופת חול מדבר, אך ממצאים חדשים אותם גילה פרופ' אולף קאפר (Olaf Kaper) מאוניברסיטת ליידן עולה כי הצבא הפרסי הובס על ידי הפרעה המצרי המורד פטובסטיס השלישי (Petubastis). לפי מסורת מצרית, שהשתמרה על ידי הרודוטוס, בהיותו במצרים נתקף בשגעון כעונש על כך שהרג את שור האפיס המקודש, שהיה מיועד לקורבן לאלים.

בזמן שהותו במצרים, תפס את השלטון בפרס אמגוש בשם גאומתה, שהתחזה לאחיו של כנבוזי, ברדיה, וטען למלוכה בשמו. לפי גרסה אחרת ברדיה נרצח בידי כנבוזי עוד לפני צאתו למצרים בגלל פחדו של כנבוזי שאחיו ירש אותו בהיעדרו. כנבוזי יצא לתפוס בחזרה את השלטון, אבל טרם שהספיק להגיע לפרס, מת בחרבו שלו בהתאבדות מכוונת משום שרצח את אחיו לשווא וקם לו מתחזה, ואילו על-פי מקורות אחרים בתאונה.

המחזאי המצרי אחמד שאוקי חיבר מחזה בשם "קמביז" העוסק במלך כנבוזי השני.

==קישורים חיצוניים==

* [http://www.livius.org/caa-can/cambyses_ii/cambyses_ii.html Cambyses], באתר ליוויוס 

* 
* 

==הערות שוליים==

קטגוריה:מלכי פרס
קטגוריה:הממלכה האחמנית
קטגוריה:פרעוני השושלת ה-27
קטגוריה:כורש הגדול
קטגוריה:אישים שחיו במאה ה-6 לפנה"ס
לשון נופל על לשון

לשון נופל על לשון הוא צירוף לשוני שבו ישנן שתי מילים (או יותר) בעלות הגייה דומה (או אותיות שורש דומות) אך משמעותן שונה ולעיתים אף סותרת.

צירופים אלו נועדו לשחק עם הלשון וליצור בלבול מסוים אצל הקורא, שכן משמעותן של המילים היא שונה.
לדוגמה: צדקה-צעקה ומשפט-משפח (שתיהן של ישעיהו הנביא), או מקרה בולט של ניגוד: היננוּ-איננוּ.

דוגמה: "אץ קוצץ", הפיוט לפורים של רבי אלעזר הקליר, מתחיל במילים: 

דוגמה נוספת, משל חנניה רייכמן:

דוגמה נוספת של עמנואל הרומי בשיר 'עלמה' מתוך הספר 'מחברות עמנואל'

דוגמה נוספת, משלט עירוני:

עוד דוגמאות, מאמרות עממיות:

מהספרות ידוע "מלך המלח" מהשיר אל מלא רחמים של יהודה עמיחי.

בבידור, אסף אשתר ידוע ככותב בדיחות ומערכונים רבים המבססים על שעשועי לשון ובפרט על "לשון נופל לשון", בהם מערכוני "יש לי יש לי" מהקומדי סטור וכן מערכוני כפל משמעות, למשל:
:"להשקות את העציצים כל יומיים" או "להשקות את העציצים כל יום מים."

בסרט "מבצע סבתא" ישנו המשפט "סבתא חיה מתה" האומר שהסבתא בסרט ששמה חיה - נפטרה.

== ראו גם ==
* מצלול
* משפט שביל בגן

==קישורים חיצוניים==

* דוגמאות ללשון נופל על לשון בתנ"ך בוויקיטקסט
* 
* 

 
קטגוריה:שעשועי לשון
קטגוריה:בלשנות
קטגוריה:טכניקות ספרותיות
קטגוריה:אמצעים רטוריים
סיניק

סיניק (Cynic) היא להקת פרוגרסיב מטאל אמריקאית.

==תולדות הלהקה==
פול מסווידל, [[גיטריסט להקת סיניק]]
מקור הלהקה מטמפה שבפלורידה. היא הוקמה על ידי פול מסווידל הגיטריסט ושון ריינרט המתופף בשנת 1987. זמן מה לאחר מכן צורף ואן ארפ כבסיסט וג'ק קלי כסולן. בתחילת דרכה ניגנה הלהקה דת' מטאל כמיטב המסורת של להקת דת' כשהיא מושפעת מלהקות אחרות כגון קריאייטור ופוזסט. לבסוף עזב ג'ק את הלהקה, ג'ייסון גובל צורף כגיטריסט נוסף ופול שימש כזמר.

החל משנת 1991 החלה הלהקה לשנות בהדרגה את הסגנון המוזיקלי, אשר שיאו הוא באלבומה הראשון של הלהקה, Focus, אשר הציג טכניקה מרשימה והשפעות נרחבות מעולם הג'אז והפיוז'ן.

בשנת 1994 יצאה הלהקה לסיבוב הופעות יחד עם להקת קאניבל קורפס האמריקאית ובסתיו של אותה שנה פורקה הלהקה בעקבות חילוקי דעות.

ב-6 בספטמבר 2006 דווח שסיניק יעשו "קאמבק" באביב/קיץ 2007.

==דיסקוגרפיה==
אלבומה של הלהקה, Focus, שיצא לאור בשנת 1993, הביא את ז'אנר הדת' מטאל למקומות חדשים.

לאחר הפסקה של קרוב ל-13 שנה, בנובמבר 2008, יצא לאור אלבומה השני של הלהקה - Traced In Air.

הלהקה הוציאה ארבעה דמואים בשנים שבין 1988 ועד 1991.

==קישורים חיצוניים==

* 

קטגוריה:להקות רוק אמריקאיות
קטגוריה:להקות דת' מטאל
קטגוריה:להקות פרוגרסיב מטאל
קטגוריה:רביעיות מוזיקליות
EBM

EBM (מאנגלית: Electronic body music; באופן מילולי: "מוזיקת גוף אלקטרונית") הוא זרם של מוזיקה אלקטרונית אשר ניצניו בגל החדש ובסינת'-פופ האלקטרוניים של סוף שנות ה-70 של המאה ה-20. הזרם משלב בתוכו אלמנטים ממוזיקת הגל החדש, סינת'-פופ ופאנק ומזוהה כיום בעיקר עם תרבות הדארק.

== היסטוריה ==
את המונח EBM תבעו חברי להקת Front 242 הבלגית כדי לתאר את סגנון המוזיקה הייחודי שלהם. כבר בתחילתו קיבל הסגנון גוון "דארק", וכיום רוב אירועי ה-EBM נערכים במועדונים בעלי אופי "אפלולי" ונון-קונפורמיסטי או מחתרתי.

הסגנון המסורתי של המוזיקה נקרא "אולדסקול EBM" (מלשון Old school) והוא פותח על ידי להקות מרכז אירופאיות בעיקר. סגנון זה משלב בתוכו אלמנטים תרבותיים של מחתרתיות, אנרכיזם ופרודיה.

במהלך שנות ה-90 התפתח מאוד הזרם ונוצר בו סגנון חדש בשם "ניוסקול EBM" (מלשון New school) הנחשב למתון יותר מבחינה מלודית וקרוב יותר קמעה לרוק גותי.

הן לאולדסקול EBM והן לניוסקול EBM נוצרו תתי סגנונות משל עצמם (ראו בהמשך).

==אולדסקול EBM==

שירים רבים מן האולדסקול EBM מבקשים לשים ללעג את [[תרבות הצריכה.]]

אולדסקול EBM מהווה הסגנון המובחן הראשון של הזרם. שורשיו של סגנון זה ביצירותיה של להקת Front 242 הבלגית והוא פותח על ידי להקות גרמניות ושוודיות בעיקר.

הרכבים המתמחים באולדסקול EBM הם למשל: Front242, Nitzer Ebb, Paranoid.


===אנהלט EBM===
אנהלט EBM (מגרמנית: Anhalt EBM) הוא תת-סגנון של האולדסקול EBM המתאפיין בהיותו מינימליסטי, מהיר וחוזרני יותר מן האולדסקול הרגיל, כמו גם בבאס ליין "כבד" יותר. שיריי האנהלט EBM הם בעיקר פרודיים וכוללים מסר מחתרתי, אנטי פשיסטי, אנטי מיליטריסטי וכן כזה המביע שנאה לתרבות הצריכה. חלוצי התחום הם ההרכב הגרמני D.A.F.

הרכבים המתמחים באנהלט EBM הם למשל: Sturm Cafe, Pantser Fabriek וכן Jager90.

==ניוסקול EBM==
ניוסקול EBM אשר מכונה לעיתים גם "EBM מסחרי" הסגנון המוזיקלי ה"גותי" יותר של הזרם. מלל השירים עוסק בעיקר באהבה שבין בני זוג "אפלוליים". הסגנון משלב מוטיבים של רוק גותי וכן עתידנות (ולכן הוא מכונה לעיתים גם "פיוצ'רפופ").

הרכבים המתמחים בניוסקול EBM הם למשל: Covenant, And One, Assemblage 23.

===אינדסטריאל EBM===
אינדסטריאל EBM הוא תת-סגנון של הניוסקול EBM שהחל להתפתח בשנות ה-2000 המוקדמות של המאה ה-21 ומשלב בתוכו אלמנטים של מוזיקת האינדסטריאל והטראנס. מאפיין עיקרי שלו הוא ושירה בקריינות משונה של לחש-צעקני (Whisper scream). הקליפים של שירי EBM תעשייתי עושים שימוש במוטיבים גרפיים פוסט-אפוקליפטיים וכאלה מתחום הפיזיקה הגרעינית, הסייברפאנק והסייברגות'.

הרכבים המתמחים באינדסטריאל EBM הם למשל: Your bunny rot (הרכב ישראלי), Agonize, וכן X-Fusion.

==הסצנה בעולם ובישראל==

הסצנה נפוצה במדינות גרמניה, שוודיה, בריטניה, איטליה, צרפת, מקסיקו, ברזיל, פרו וישראל. בגרמניה מתקיימים מדי שנה פסטיבלים הכוללים הופעות של הרכבים הממציאים מוזיקת EBM (בעיקר הרכבים המתמחים באולדסקול EBM ואנהלט EBM).

נכון לשנת 2016, סצנת ה-EBM בישראל נפוצה אך ורק בערים תל אביב וחיפה; אין בישראל מועדונים המנגנים EBM באופן בלעדי, אך ישנם ליינים ייעודיים למוזיקה זו, וישנן כמה קבוצות פייסבוק ישראליות העוסקות במוזיקה בהן מפרסמים המארגנים השונים מסיבות EBM. המסיבות הייעודיות כוללות בעיקר אולדסקול ואנהלט EBM. כמו כן, מספר הרכבי EBM כמו הוסיקו, VNV NATION, אפופטיגמה ברזרק ומלוטרון, הגיעו להופעות בישראל. כמו כן, פעלו בישראל מספר להקות שהתכתבו עם הז'אנר, Observe & Control, PVC Prime ו-Distention.

==קישורים חיצוניים==

==הערות שוליים==

*
קטגוריה:סגנונות מוזיקליים
קטגוריה:מוזיקה אלקטרונית
מעגל הגליוקסילט

מעגל הגליוקסילט (Glyoxylate) הוא מסלול מטבולי המתרחש בתאיהם של צמחים ושל מספר מיקרואורגניזמים, אך לא בבעלי חיים.

מעגל הגליוקסילט מאפשר ליצורים אלו להפיק גלוקוז מחומצות שומן. בעלי חיים אינם מסוגלים לבצע זאת; הם מסוגלים לנצל את חומצות השומן לשם הפקת אנרגיה (באמצעות מעגל קרבס), אך אם נדרשת אספקה של פחמימות (המוח, למשל, הוא צרכן גדול של גלוקוז, והכמות הנצרכת במזון לא תמיד מספקת) משתמש הגוף בחלבונים ובחומרים אחרים (לקטט, פירובט, גליצרול) לשם הפקת גלוקוז, זאת באמצעות תהליך הגלוקונאוגנזה.

בעלי חיים משתמשים במעגל קרבס לשם הפקת אנרגיה מחומצות שומן. החומצות בעלות השרשרת הפחמימנית הארוכה מתפרקות בתהליך הדרגתי (הקרוי חמצון בטא) לקבוצות אצטיל, בעלות שני אטומי פחמן בלבד. קבוצות האצטיל נכנסות ישירות למעגל קרבס, שם הן עוברות חמצון מלא והופכות לפחמן דו-חמצני (אשר נפלט דרך הריאות אל האוויר). 

החומר הסופי וההתחלתי כאחד של מעגל קרבס הוא אוקסאלואצטט. חומר זה, בעל ארבעה אטומי פחמן, מסוגל להיכנס לתהליך הגלוקונאוגנזה ולהביא ליצירת גלוקוז. למרות זאת, בבעלי חיים אין לחומצות השומן כל "הזדמנות" להפוך לאוקסאלואצטט, כיוון שהן נפלטות עוד לפני כן כפחמן דו-חמצני. האוקסאלואצטט המיוצר בסופו של מעגל קרבס הוא אותו אוקסאלואצטט שהתחיל את המעגל, כך שאין כל רווח נטו של אטומי פחמן בתהליך חמצון חומצות השומן.

מעגל הגליוקסילט החסר בבעלי חיים, יוצר "דרך קיצור" למעגל קרבס ועוקף את הפיכת קבוצות האצטיל, שמקורן בחומצות השומן, לפחמן דו-חמצני. אטומי הפחמן נשמרים והופכים תוך מספר שלבים לאוקסאלואצטט, אשר מאוחר יותר מסוגל להיכנס לתהליך הגלוקונאוגנזה ולהביא ליצירת גלוקוז. אחד מתוצרי הביניים הוא גליוקסילט, ועל שמו קרוי המעגל.

מיקרואורגניזמים בעלי מעגל גליוקסילט מסוגלים, אם כן, לגדול על מצע גידול המכיל שומנים בלבד, ולהמיר אותם לפחמימות הנחוצות לבניית התא. בעלי חיים, לעומת זאת, ובהם האדם, אינם מסוגלים לשרוד עם תזונה המבוססת על שומנים בלבד.

[[תרשים של מעגל הגליוקסילט (באנגלית)]]

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מטבוליזם
קטגוריה:מסלולים מטבוליים
יוסף לוי

יוסף לוי (באותיות לטיניות: Joseph Loewy; 5 באוגוסט 1885 – 25 באפריל 1949) היה מהנדס, רוכש קרקעות וממייסדי המושבה ולימים העיר נהריה.

לוי נולד בגלייביץ, בשלזיה עילית שבגרמניה ב-1885. בשנת 1903 החל בלימודי מתמטיקה באוניברסיטת ברלין, לאחר מכן עבר ללמוד הנדסת בניין בבית הספר הטכני הגבוה של רובע שרלוטנבורג בברלין. בשנת 1905 הצטרף לאגודת סטודנטים ציוניים. לוי סיים את לימודיו בשנת 1909 ועבד במשרדי מהנדסים בגרמניה. ב-1913 עלה לראשונה ארצה, ועבד כמהנדס במשרד הארצישראלי של ארתור רופין. ב-1915 חזר לגרמניה ועבד בה כמהנדס. ב-1920 עלה שנית ארצה עם אשתו קלרה לבית זומרפלד. הוא הקים עם עמיתיו את חברת קדם לבנין, אשר פעלה עד פירוקה ב-1922.

ב-1924 עבר לחיפה והתגורר בשכונת הרצליה. ב-1927 בנה את ביתו ברחוב יפה נוף 9 שהיה מוקד להתכנסות עולי גרמניה בעיר.

בארץ ישראל הקים חברת בניין. בין יתר עיסוקיו עסק לוי ברכישת אדמות בהון פרטי. לדוגמה: כ-40 אלף דונם אדמות מפרץ חיפה – (בשיתוף פעולה עם הקרן הקיימת לישראל והכשרת היישוב), אזור אחוזה ויערות הכרמל (בשיתוף פעולה עם יזמים אחרים כמו גאורג הרץ-שקמוני). על חלק מהאדמות שעל הכרמל תוכננה בניית גבעת וולפסון וכן השטח עליו נמצאת היום חוות משמר הכרמל. עם השנים הפך לוי לרוכש הקרקעות הפרטי הגדול ביותר בארץ-ישראל.

באפריל 1934 יזם רכישת קרקע בחבל ארץ בגליל המערבי, מצפון לעכו, שהיה מיושב בערבים בלבד. הוא הצליח לשכנע קבוצת יזמים לגייס הון יסוד ולרכוש כ-2,400 דונם של אדמה שהיו שייכות למשפחת טואני מביירות. חודש אחר כך קמה חברת "נהריה משקים זעירים בע"מ", שהקימה את הבתים הראשונים במושבה החדשה נהריה.

ב-1935 הוביל לוי עם משקיעים נוספים, את קניית "יערות הכרמל" [היום "חוות משמר הכרמל"] בכוונה להקים התיישבות יהודית שתיצור רצף יהודי בין עתלית לנשר. קבוצת פועלים קטנה התיישבה במקום, אך בעקבות קשיים והתנכלויות של כנופיות ערביות במאורעות 39–1936, העבירו לוי ושותפיו את השטח לקק"ל ב-26 בספטמבר 1939.

לוי עזב את ביתו בחיפה והתיישב בנהריה, ויחד עם המתיישבים חלק את קשיי ההתחלה. במהלך השנים חזר לגור באחוזה בחיפה, אך בערוב ימיו שב למושבה על מנת למות ולהיקבר בה.

על שמו רחובות בחיפה, בנהריה ובקריית ביאליק.

יוסף לוי נפטר ב-25 באפריל 1949.

==לקריאה נוספת==
* יוסי בן-ארצי, להפוך מדבר לכרמל, הוצאת מאגנס, 2004, עמ' 257–260.

==קישורים חיצוניים==

* יוסי בן ארצי, [http://in.bgu.ac.il/bgi/iyunim/26/yossi-ben-artzi.pdf היקה מרחוב פנורמה: פועלו ותרומתו של יוסף לוי ליישוב ארץ-ישראל], עיונים בתקומת ישראל, 26 [2016], 457-483.
* 

==הערות שוליים==

קטגוריה:אנשי העלייה השנייה
קטגוריה:ישראלים ילידי גרמניה
קטגוריה:מהנדסים ישראלים
קטגוריה:מהנדסים ביישוב
קטגוריה:מהנדסים יהודים גרמנים
קטגוריה:נהריה: אישים
קטגוריה:חיפה: אישים
קטגוריה:מייסדי מושבות בארץ ישראל
קטגוריה:אישים הקבורים בנהריה
קטגוריה:אישים שעל שמם שכונות בישראל
קטגוריה:ישראלים שנולדו ב-1885
קטגוריה:ישראלים שנפטרו ב-1949
יפרוק

יפרוק (באנגלית: Anabasis) הוא סוג צמחים הנמנה עם משפחת הסלקיים. בסוג יפרוק כ־30 מינים. תפוצתם כוללת את דרום מערב אירופה, צפון אפריקה ומערב אסיה ששם תפוצת המינים הגדולה ביותר ומתוכם 4 מיני יפרוק נמנים עם צמחיית הבר של מדבריות הארץ.<ref></ref>

כפי שמציין שמו, ענפי היפרוק נחלקים לפרקים, שקליפתם של כמה מהם מתייבשת והם נושרים מדי קיץ, ואת מקומם ממלאים פרקים חדשים. פריקית הגבעול מאבדים הרבה פחות מים, מה גם שהם מתייבשים בקיץ. בהתגברות על תנאי היובש מסייעים גם השורשים הארוכים, שהם בעלי כושר רב ליניקת מים מן הקרקע.

לפרחי היפרוק, כמו לפרחי כל משפחת הסלקיים, אין עלי כותרת. לפרח 5 עלי גביע ירקרקים, 5 אבקנים ארוכי זירים ו־2 עמודי עלי. ההאבקה נעשית בעיקר על ידי הרוח. הפירות הקטנים עטורים כנפיים ורודות, שהן גדולות מן הפירות, והודות לצפיפותם נראים הפירות למרחוק בתחילת החורף. הכנפיים מאפשרות את הפצת הפירות בכוח הרוח. היפרוק מכיל רעל, ולכן אינו יכול לשמש צמח מרעה.

== חלוקה מינית ותפוצה ==

בסוג יפרוק 29 מינים וביניהם 4 מיני יפרוק הנפוצים בטבע הארץ ישראלי:
* יפרוק תלת-כנפי - הוא עשב רב-שנתי. שמו נגזר משלוש הכנפיים העוטרות את הפרי. מין זה גדל כעשב רע בשדות הנגב המעובדים ה המעובדים.
* יפרוק המדבר - הוא בן שיח, וכמו היפרוק התלת כנפי הוא חסר עלים. באין עלים ממלאת את תפקיד ההטמעה הקליפה הירוקה של הפרקים הצעירים, המכילה כלורופיל ומסוגלת לבצע פוטוסינתזה
* יפרוק זיפני - ניכר בעליו המפותחים, שאורכם מגיע לס"מ אחד. זהו בן שיח נפוץ בנגב, במדבר יהודה ובדרום בקעת הירדן, והוא פורח בקיץ.
* יפרוק הערבות - הוא מין נדיר הגדל בנגב ובמדבר יהודה. הֶעדֶר עלים הוא אחד מגילויי ההסתגלות לתנאי האקלים השחון. העלים פולטים אדי מים מן הפיוניות המצויות בשטח פניהם, שהוא גדול יחסית.

==קישורים חיצוניים==

== הערות שוליים ==
התיקון ה-21 לחוקת ארצות הברית

התיקון ה-21 לחוקת ארצות הברית
התיקון ה-21 לחוקת ארצות הברית חוקק ב-17 בפברואר 1933, הוא התיקון אשר מבטל את התיקון ה-18, הידוע בשם "חוק היובש".

==התיקון==
===מקור===
<div style="text-align: left; direction: ltr; margin-left: 1em;">
<big> Section 1 </big> 

The eighteenth article of amendment to the Constitution of the United States is hereby repealed.

<big> Section 2 </big> 

The transportation or importation into any State, Territory, or possession of the United States for delivery or use therein of intoxicating liquors, in violation of the laws thereof, is hereby prohibited.

<big> Section 3 </big> 

This article shall be inoperative unless it shall have been ratified as an amendment to the Constitution by conventions in the several States, as provided in the Constitution, within seven years from the date of the submission hereof to the States by the Congress.
</div>

===תרגום===
<big> סעיף 1 </big><br>
:התיקון ה-18 לחוקת ארצות הברית מבוטל בזה.

<big> סעיף 2 </big><br>
:העברה, ייבוא או צריכה של משקאות משכרים בשטח כל מדינה, טריטוריה או כל שטח אחר בבעלות ארצות הברית נאסרת אם היא עומדת בסתירה לחוקי המקום.

<big> סעיף 3 </big><br>
:תיקון זה לא ייחשב כאילו נתקבל אלא אם כן יאושר כתיקון לחוקה על ידי ועידות במדינות השונות כמתואר בחוקה תוך שבע שנים מיום הגשתו למדינות הברית על ידי הקונגרס.

===מהות===
התיקון ה-21 ביטל את חוק היובש ברמה הפדרלית, אך שמר את זכותן של המדינות השונות לחוקק חוקי יובש משלהן. מדינות רבות שמרו בהתחלה על זכות זו, אך בהדרגה חדלו מכך (מיסיסיפי הייתה האחרונה לבטל את חוק היובש שלה, בשנת 1966). כיום, רוב המדינות מעבירות את הסמכות לחוקק חוקי יובש לערים ולמחוזות בשטחן.

==תולדות==
התיקון ה-21 עבר בקונגרס ב-20 בפברואר 1933 ואושר על ידי שלושה רבעים מהמדינות ב-5 בדצמבר אותה שנה. 

תיקון זה הוא היחיד עד כה בתולדות ארצות הברית כולה אשר אושר על ידי ועידות ברחבי המדינות השונות, ולא על ידי בתי המחוקקים שלהן. 

== קישורים חיצוניים ==

* 
<div class="mw-content-ltr">
* [http://www.archives.gov/exhibits/charters/constitution_amendments_11-27.html#21 National Archives: Twenty first Amendment]
* [http://www.law.cornell.edu/anncon/html/amdt21toc_user.html CRS Annotated Constitution: Twenty first Amendment]
</div>

קטגוריה:תיקונים לחוקת ארצות הברית
קטגוריה:תקופת היובש
עזרא מני

עזרא מני (1915 - 8 במאי 2005) היה איש מודיעין ישראלי, אלוף-משנה בצה"ל ומומחה לשפה הערבית. חתן פרס ישראל לבלשנות ערבית (תשל"ו).

==תולדות חייו==

עזרא בן יחזקאל מני נולד בבגדאד, למד בתלמוד תורה ובבית ספר התיכון היהודי "שָמָש", שם יסד עם חבריו את "אחיעבר" – אגודה להפצת הספרות העברית ותנועת נוער.

ב-1934 עלו לארץ ישראל 17 חברי האגודה, ובהם מני. הם עבדו בעמק הירדן, ולאחר זמן מה עברו לתל אביב. שנתיים עבד מני כפועל חקלאי במושבה רעננה, עד שנשלח ללמד ערבית בקיבוצי עמק הירדן. ב-1941 נהרגה אמו בפרעות הפרהוד. ב-1947 הגיעה ארצה אביבה שמש, שיועדה עוד בעיראק להיות לו לאישה ונישא לה, הם הורים ליחזקאל ותמר.

במלחמת העצמאות גויס מני על ידי אברהם שרוני, חברו מ"אחיעבר", ליחידת האיסוף של צה"ל, ולה הקדיש יותר מחמישים שנה - בקבע, ואחר כך בהתנדבות. בה יצר את מפעל חייו: המילון למונחים צבאיים ערביים.

ב-1976 זכה מני בפרס ישראל לבלשנות ערבית. פרופ' ששון סומך, חתן פרס ישראל לבלשנות ערבית לשנת 2005, חבר ועדת השופטים לקבלת פרס ישראל בתשל"ו, שהמליץ על מני, אמר כי מני התייחס לעבודתו בחרדת קודש, בהאמינו כי חיי אדם תלויים בכך.

עזרא מני נפטר בשנת 2005 בגיל 90.

==קישורים חיצוניים==
* (נקרולוג)
* אפרים לפיד, [https://kotar.cet.ac.il/KotarApp/Viewer.aspx?nBookID=94827910#38.3000.6.default עמותת ש"מ 2 - "פתחו את עזרא מני"], ערב עיון וזיכרון במלאת 30 לפטירתו; ציטוט מנימוקי חבר השופטים להענקת פרס ישראל, מבט מל"מ, גיליון 41, יוני 2005, עמ' 38
* 
* 
* 
שלט הרחוב על שמו בעיר [[רחובות]]

==הערות שוליים==

קטגוריה:בלשנים ולשונאים ישראלים
קטגוריה:זוכי פרס ישראל לבלשנות
קטגוריה:מילונאים כותבי עברית
קטגוריה:חיילי יחידה 8200
קטגוריה:אנשי העלייה החמישית
קטגוריה:משפחת מני
קטגוריה:פעילים ציונים בעיראק
קטגוריה:אישים הקבורים בבית הקברות ירקון
קטגוריה:ישראלים שנולדו ב-1915
קטגוריה:ישראלים שנפטרו ב-2005
קטגוריה:אלופי-משנה בצה"ל
קטגוריה:אנשי חינוך ביישוב
קטגוריה:אנשי חינוך ישראלים
קטגוריה:ישראלים ילידי עיראק
קטגוריה:מילונאים ישראלים
קטגוריה:צהלה: אישים
י' בטבת

על פי הלוח העברי הקבוע, פרשת בר המצווה של ילד שנולד בי' טבת היא ברוב השנים פרשת ויחי. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת ויגש.

==חגים ואירועים ==
* צום עשרה בטבת
* יום הקדיש הכללי לזכר נספי השואה

==אירועים היסטוריים ==
* ג'של"ז (לפי המסורת היהודית) – תחילת המצור הבבלי על ירושלים בסוף ימי בית ראשון על ידי נבוכדנאצר מלך בבל
* ה'תרצ"ט – גרמניה הנאצית אוסרת על יהודים לעבוד עם גרמנים
* ה'תשע"ז – פיגוע הדריסה בטיילת ארמון הנציב בו נהרגו ארבעה חיילי צה"ל

==נולדו==
* ה'תקצ"ז – יוסף ריבלין, מראשי היישוב היהודי בירושלים
* ה'תרל"ג – חיים נחמן ביאליק, מגדולי המשוררים העבריים בעת החדשה (נפטר בה'תרצ"ד)
* ה'תרע"ח – יגאל מוסינזון סופר ישראלי (נפטר בה'תשנ"ד)
* ה'תר"ף – הרב דוד חיים שלוש, רבה הראשי הספרדי של נתניה
* ה'תרפ"ה – עוזי נרקיס, אלוף פיקוד המרכז בעת מלחמת ששת הימים (נפטר בה'תשנ"ח)
* ה'תש"ד – יאיר רוזנבלום, מלחין ישראלי (נפטר בה'תשנ"ו)
* ה'תש"ט – דוד רותם, חבר כנסת מישראל ביתנו
* ה'תשנ"ד – דניאל מורשת, שחקן ומדובב ישראלי

==נפטרו==
* עזרא הסופר לפי כמה מסורות.
* ה'תר"ה – רבי נתן מברסלב תלמידו המובהק ומדפיס ספריו של רבֵּנוּ נחמן מברסלב.
* ה'תשי"ח – הרב שבתאי יגל ראש ישיבת סלונים.
* ה'תשי"ט – ליון פויכטוונגר, סופר יהודי יליד גרמניה.
* ה'תשכ"ח – משה צבי סגל, חוקר מקרא וספרות עברית (נולד ה'תרל"ח).
* ה'תשל"א – פייר פינצ'יק, חזן ומלחין יהודי ביידיש.
* ה'תשל"ב – מקס שטיינר, מלחין יהודי-אמריקאי ממוצא אוסטרי.
* ה'תשס"ז – יעקב חודורוב, שוער הכדורגל וחתן פרס ישראל (נולד ה'תרפ"ז).
* ה'תשע"ז – הרב משה שפירא, הוגה דעות חרדי ליטאי.
----
* ט' בטבת – י"א בטבת
* טבת

==הערות שוליים==

ד10
י10
דליה קרפל

דליה קַרְפֶּל (נולדה ב-1950) היא במאית קולנוע ישראלית, תסריטאית ועיתונאית.

==ביוגרפיה==
דליה קרפל גדלה בתל אביב, השלישית מבין ארבע אחיות. אמה הייתה גננת, ואביה היה איש התעשייה הצבאית. סיימה את תיכון סמינר הקיבוצים ברמת אביב, ושרתה כמורה חיילת בדרום הארץ. לאחר שירותה הצבאי, השלימה לימודי קולנוע וטלוויזיה באוניברסיטת תל אביב.

קרפל החלה את עבודתה העיתונאית בשנות השמונים הראשונות ככתבת לענייני תרבות בגלי צה"ל ובכתבות תרבות בערוץ 1. בד בבד, כתבה בעיתונות הכתובה. היא החלה בעבודתה בעיתונים "מוניטין" ו"העיר". בתחילת שנות התשעים עברה לעיתון "הארץ", בו היא פרסמה כתבות ביוגרפיות וכתבות דיוקן בתחומי התרבות והספרות, הציור והאמנות הפלסטית. היא נתנה מכוחה גם לכתבות היסטוריות, שהעלו למחזור החיים הציבוריים דמויות נשכחות מהעבר הקרוב.

במקביל לעיסוקה כעיתונאית עסקה בכתיבת תסריטים לסרטים דוקומנטריים, וביימה סרטים דוקומנטריים עטורי פרסים. בשנת 2017 פרשה מעיתון "הארץ".

לימדה בבית הספר "כותרת".

==מיצירותיה הקולנועיות==
קרפל ביימה והפיקה כמה סרטים דוקומנטריים שזכו להצלחה בישראל ובחו"ל. ביניהם:
*החלוץ האלמוני (1982) - הסרט עוסק באתוס החלוציות הישראלית, ובאיקונוגרפיות שהוליד.
*רפי 93 (1993) - הסרט עוסק בדיוקנו של האמן וגיבור התרבות הישראלי רפי לביא.
*אמיל חביבי - נשארתי בחיפה (1997) - דיוקנו של הסופר ואיש הציבור, חתן פרס ישראל אמיל חביבי, ערבי ישראלי מחיפה. הסרט הוקרן בפסטיבל ברלין, וזכה בפרס הקרן החדשה לקולנוע וטלוויזיה בפסטיבל ירושלים, וכן זכה בציון לשבח בפסטיבל 'אמיין' בצרפת (Festival international du film d'Amiens).
*להולה (2001) - הסרט עוסק בדיוקנו של יוצר הסרטים והסופר הסלובקי לאופולד אריה להולה שהיה מחלוצי תעשיית הסרטים בישראל של שנות החמישים.
*היומנים של יוסף נחמני (2005) - הסרט חושף את יומניו של יוסף נחמני, סוכן קרקעות של הקק"ל שרכש אדמות בגליל בשנות ה-40.

==קישורים חיצוניים==

* 

==הערות שוליים==

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:עיתונאיות כותבות עברית
קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:סגל הארץ
קטגוריה:סגל העיר
קטגוריה:ישראליות שנולדו ב-1950
קטגוריה:ישראלים שנולדו ב-1950
אייתוללה

330x330 פיקסלים
אייתוללה (בערבית: آية الله, בפרסית: آیت‌الله, תעתיק מדויק: אית אללה) הוא דרגה דתית בשיעה אימאמית אשר ניתנת למנהיגים דתיים שיעים פרסיים המגיעים לדרגת ידע דתי גבוהה במיוחד ורשאים לפסיקות דתיות עצמאיות יותר מבעלי דרגות דתיות נמוכות מהם. שם הדרגה נוצר מצירוף של שתי מילים בערבית, המשמשות גם בפרסית: "איה" - אות, מופת, סימן, ו"אללה" - אלוהים בערבית. משמעות הצירוף היא "המופת האלוהי".

"אייתוללה" היא הדרגה הגבוהה ביותר בסולם הדרגות השיעי למעט הדרגה אייתוללה עוזמא (עט'מא, בתעתיק מדויק מערבית), שהיא דרגה הניתנת לאדם הנחשב לחכם בדורו ויכול אף לבצע פסיקות ופרשנויות של הקוראן בעצמו. דרגת האייתוללה דומה עד מאוד לדרגת המרג'ע תקליד, וההבדל בין הדרגות הוא בפונקציה שהן ממלאות - האייתוללה הוא דרגה דתית הקשורה לסמכות פסיקות החכם, והמרג'ע תקליד הוא דרגה מוסרית של אדם אשר יש ללכת בעקבותיו. בנוסף, לא תמיד יש חפיפה בין הדרגות, ואדם יכול להיות אייתוללה מבלי להיות מרג'ע תקליד. רשמית דרגת האייתוללה אינה מוענקת בהחלטה, אלא על ידי קונצנזוס של קהילת המאמינים השיעית. עם זאת, ישנן עדויות לקיומה של ועדה היושבת בקום, העיר שהיא המרכז הדתי של איראן, אשר מבצעת החלטות מסוג זה. כחלק מהגדרות הדרגה, רק אדם פרסי יכול לקבל דרגה זו, ולא ערבי או טורקי.

פרשנות הקוראן העצמאית ופסיקה דתית, האג'תהאד, היא בעלת חשיבות בזרם השיעי. על כן, סמכותו של האייתוללה לביצוע עצמאי של פרשנות קוראן מקנה לו חשיבות רבה בקרב השיעים.

== אנשים ידועים שהחזיקו בתואר ==
את התואר "אייתוללה" נשא רוחאללה ח'ומייני, מנהיגה הדתי ושליטה העליון של איראן, שעלה לשלטון ב-1979 במהפכה האסלאמית שהדיחה את השאה.

תואר זה הוענק גם לעלי ח'אמנאי בעת מינויו לאחר ח'ומייני לתפקיד המנהיג העליון (עד אז הוא נשא בתואר הפחוּת יותר - חוג'ת אל-אסלאם).

==נשים במעמד דומה==
נשים מעטות באיראן זכו להכרה שווה למעמד האייתוללה. המפורסמת שבהן היא נוסרת אמין, הידועה גם בכינויים "הגברת המוג'תהדה" ו"גברת אספהאני". בשנים האחרונות זכו להכרה הפוסקות זוהרה ספאתי ועאטיה חסני (בתו של האייתוללה הגדול ע'ולאם רזא חסני).

בעבר היו מספר נשים שהוכרו כפוסקות הלכה במעמד שווה לאייתוללה, בעיקר מתוך משפחתו של עלאמה אל-חילי ומשפחת ברע'אני מקזווין.

== קישורים חיצוניים==

== הערות שוליים ==

קטגוריה:תארים ותפקידים באסלאם
קטגוריה:שיעה
קטגוריה:מילים וביטויים בערבית
רויאל אנטוורפן

מועדון הכדורגל רויאל אנטוורפן (בהולנדית: Royal Antwerp Football Club) היא קבוצת כדורגל בלגית מהעיר אנטוורפן, אשר נוסדה בשנת 1880 ונחשבת לוותיקה ביותר בבלגיה. לזכותה חמישה אליפויות וארבעה גביעים, ו-11 פעמים הייתה סגנית האלופה. הישג השיא של הקבוצה באירופה הוא העפלתה לגמר גביע אירופה למחזיקות גביע בשנת 1993. בסוף המאה ה-20 ירדה הקבוצה מגדולתה, ובשנת 2017 חזרה לליגת העל הבלגית לאחר 13 עונות בליגת המשנה.

== היסטוריה ==
הקבוצה, שהוקמה בשנת 1880, הייתה לקבוצה הראשונה בבלגיה שנרשמה בהתאחדות הכדורגל הבלגית וזכתה למספר "1". בעונה הראשונה של הליגה הבלגית סיימה הקבוצה במקום השני והייתה לסגנית האלופה הראשונה פ.צ. ליאז'. אנטוורפן זכתה באליפות בלגיה ארבע פעמים, כשהראשונה שבהן הייתה בעונת 1928/1929 והאחרונה הייתה בעונת 1956/1957. בעונת 1930/1931 היא זכתה באליפות השנייה שלה. בתקופת מלחמת העולם השנייה, ובעונת 1943/1944 היא זכתה באליפותה השלישית. בעונת 1954/1955 זכתה הקבוצה בפעם הראשונה בתולדותיה בגביע הבלגי.

בעונת 1957/1958, לאחר שזכתה באליפות האחרונה, הגיעה הקבוצה לראשונה למפעל אירופי כלשהו, גביע אירופה לאלופות, אז הפסידה לקבוצת ריאל מדריד הספרדית שבסופו של הטורניר זכתה בגביע. הישגה הראשון של הקבוצה במפעלים האירופיים היה בגביע אופ"א בעונת 1989/1990, כאשר עברה בסיבוב הראשון את הקבוצה הבולגרית ויטושה סופיה, בסיבוב השני את קבוצת דנדי יונייטד מסקוטלנד, ובסיבוב השלישי גברה על שטוטגרט הגרמנית, אך נכנעה ברבע הגמר לפ.צ. קלן.

הישג השיא של הקבוצה במפעלים האירופיים היה בעונת 1992/1991, אז הגיעה הקבוצה לגמר גביע אירופה למחזיקות גביע לאחר שעברה בסיבוב הראשון את קבוצת גלנאבון מצפון אירלנד, גברה בסיבוב השני על קבוצת אדמירה וואקר מודלינג האוסטרית וברבע הגמר על הקבוצה הרומנית סטיאווה בוקרשט, ועברה בחצי הגמר את ספרטק מוסקבה הרוסית, אך בגמר נוצחה 1–3 על ידי פארמה האיטלקית באצטדיון ומבלי. בנוסף, בעונה זו היא זכתה בפעם השנייה בתולדותיה בגביע הבלגי, לאחר שניצחה את מכלן במשחק הגמר.

אנטוורפן ירדה לליגת המשנה הבלגית לראשונה בתולדותיה בסוף עונת 1997/1998, אולם היא הצליחה לשוב לליגה הבכירה לאחר שתי עונות בלבד כאשר סיימה כאלופת הליגה השנייה. בשנת 2004 ירדה הקבוצה פעם נוספת לליגה הבלגית השנייה. בשנת 2017 חזר המועדון לליגה הבכירה לאחר 13 שנים בליגת המשנה. בעונת זכתה הקבוצה בפעם השלישית בגביע לאחר שניצחה את קלאב ברוז' בגמר.

בעונת 2022/2023 זכתה הקבוצה באליפות ראשונה אחרי 66 שנים. טובי אלדרווירלד כבש שער שוויון בדקה ה-90 במחזור הסיום נגד גנק והעניק לקבוצה דאבל היסטורי לאחר שגם גברה על מכלן בגמר הגביע.

בעונת 2023/24 העפילה הקבוצה לשלב הבתים של ליגת האלופות לראשונה מזה 66 שנה, אחרי שעברה את קבוצת א.א.ק. אתונה היוונית בשלב הפלייאוף.

== סגל שחקנים ==
; נכון ל-31 במרץ 2024

==תארים==
;ליגת העל הבלגית
* אליפויות (5): 1928/1929, 1930/1931, 1943/1944, 1956/1957, 2022/2023
** סגנות (11): 1895/1896, 1924/1925, 1929/1930, 1931/1932, 1932/1933, 1945/1946, 1955/1956, 1957/1958, 1962/1963, 1973/1974, 1974/1975
;הגביע הבלגי
* זכיות (4): 1954/1955, 1991/1992, 2019/2020, 2022/2023
** סגנות (2): 1974/1975, 2023/2024
הסופר קאפ הבלגי

* 2023
;גביע אירופה למחזיקות גביע
* סגנות (1): 1992/1993

==שחקנים בולטים בהיסטורית המועדון==

* ראו גם :קטגוריה:כדורגלני רויאל אנטוורפן

==קישורים חיצוניים==

* 

*
קטגוריה:קבוצות כדורגל בלגיות
קטגוריה:אנטוורפן: ספורט
קטגוריה:קבוצות כדורגל שהוקמו ב-1880
חקר תאונות דרכים

חקר תאונות הדרכים הוא תחום העוסק בבדיקת נתוני תאונות וזירת התרחשותם, וניתוחם לצורך הפקת לקחים. בישראל הממונים על חקר תאונות הדרכים הם בוחני התנועה וחוקרי תאונות הדרכים של משטרת ישראל כמו כן תאונות דרכים שבהן מעורבים כלי רכב צבאיים שלא בפעילות מבצעית נחקרים על ידי חוקרי המשטרה הצבאית שהם חלק מיחידת מצ"ח. ומבוצע גם תחקיר על ידי מפקדים על מנת להפיק לקחים ולאתר כשלים ולא במטרה לחפש אשמים.

==מסלול ההכשרה של בוחני התנועה== 

המסלול כולל קורס בן שנה, בו הם רוכשים ידע בתחומים שונים כגון: שיחזור תאונה עם הולכי רגל, תקיפה ותנע, דינמיקה של הרכב, פיזיקה, מתמטיקה, חקירה, תקנות תעבורה, מכונאות רכב, שירטוט.

לאחר 6 חודשי לימודים מצוותים בוגרי הקורס לבוחנים ותיקים לצורך תקופת סטאז' של 6 חודשים נוספים. בתום תקופת ההכשרה הם מקבלים הסמכה לטפל באירועים של תאונות דרכים על כל סוגיהם.

===חקירת תאונת דרכים נחלקת לשלושה חלקים מרכזיים===

#עבודת הבוחן בזירת התאונה.
#השלמות בבתי חולים ובמשרד.
#הופעה בבתי משפט.

====עבודת הבוחן בזירה====

#זיהוי ואיתור הממצאים מזירת התאונה (שברים, חלקי רכב, סמני צמיגים ועוד)
#סימון הממצאים (על ידי גיר, צבע וכדומה)
#צילום הממצאים
#עריכת סקיצה (רישום ביד חופשית של כל ממצאי הזירה וכלי הרכב כולל כל מדידת המרחקים)
#בדיקת כלי הרכב המעורבים (תקינות, התאמת נזקים ועוד)
#חקירת המעורבים ועדים הנמצאים בזירת התאונה

====השלמות בבתי חולים ובמשרד====

#גביית עדויות בבתי חולים.
#גביית הודעות במשרד (עדים נפגעים ועוד).
#עריכת השלמות נוספות (מוסכים, יבואנים, בדיקות מעמיקות של כלי הרכב המעורבים)
#עריכת דוח בוחן, תרשים, לוח תצלומים.
#סכום התיק והמלצה האם לגנוז או להעמיד לדין ובאיזה סעיפי אישום.

====הופעה בבתי משפט====

קטגוריה:תאונות דרכים
קטגוריה:משטרת ישראל
לינדוס

לינדוס (ביוונית: Λινδος) היא עיירה ציורית ואתר ארכאולוגי במזרח האי רודוס. לינדוס ממוקמת כ-55 ק"מ מדרום לעיר רודוס. הודות לחופיה היא משמשת יעד תיירות חשוב.
== היסטוריה ==
לינדוס נוסדה על ידי שבטי הדורים היוונים שהגיעו לאי בערך במאה העשירית לפנה"ס, לאחר שכבשו חלקים נרחבים מיוון היבשתית. כעיר-מדינה היא שימשה כנקודת מפגש בין היוונים והפיניקים. בסוף המאה השמינית לפנה"ס לינדוס כבר הייתה עיר מסחר חשובה. חשיבותה פחתה אחרי ייסוד העיר רודוס במאה החמישית לפנה"ס.

מעל העיירה מתנשאת מצודת האקרופוליס שבה נמצאים שרידי המקדש הדורי של אתנה לינדיה שנבנה בערך ב-300 לפנה"ס. לאורך ההיסטוריה מצודה זו, החולשת על האזור כולו, הייתה בשליטת היוונים העתיקים, האימפריה הרומית, האימפריה הביזנטית, הוספיטלרים והאימפריה העות'מאנית. האיטלקים שלטו בלינדוס, כמו באי רודוס כולו, מ-1912 עד 1945. מאז 1947 רודוס היא חלק של יוון.

נכון לשנת 2011 התגוררו בלינדוס 1,087 איש, ובסביבתה 3,957 תושבים.

קלאובולוס (בערך 630 - 560 לפנה"ס), מתושביה הנודעים של לינדוס, היה אחד משבעת חכמי יוון העתיקה.

== בתרבות ==
חלק מהסרט "תותחי נברון" צולם בלינדוס.

== קישורים חיצוניים ==

* 
תצפית מהאקרופוליס על לינדוס
* 

קטגוריה:רודוס: יישובים
קטגוריה:יוון: ערי חוף
קטגוריה:אזורים ללא מכוניות
קטגוריה:יוון: אתרים ארכאולוגיים
קטגוריה:פולייס ביוון העתיקה
מונוזומיה

מונוזומיה (באנגלית: Monosomy) היא פגם גנטי, בו יש העתק בודד של כרומוזום מסוים במקום שניים, כפי שיש לאדם רגיל. מצב זה נוצר כאשר קיים רק אחד מצמד הכרומוזומים ההומולוגים. מונוזומיה היא חלק מהפגמים האנאפלואידיים בהם גם הטריזומיה.

קיימת מונוזומיה מלאה בה חסר כרומוזום שלם או מונוזומיה חלקית בה חסרה רק הזרוע הקצרה או הארוכה של כרומוזום מסוים. המונוזומיה מתרחשת בעקבות פגמים בחלוקת התא (מיוזה) אצל ההורים או אצל העובר. ברוב המקרים, כאשר לעובר יש מונוזומיה ההריון יפסק באופן טבעי בשלבים מאוד מוקדמים. מסיבה זו, התופעה נדירה מאוד ונצפית בהריונות לעיתים רחוקות.

מחלות הנגרמות כתוצאה ממונוזומיה:
* תסמונת טרנר (Turner syndrome) בה קיים רק כרומוזום מין בודד מסוג X. מחלה זו פוגעת באחת מכל 2,500 לידות. החולות במחלה, בהכרח נקבות כיוון שאין להם כרומוזום Y, סובלות מאי-פיריון, קומה נמוכה והתנפחויות בגפיים.
* תסמונת קרי דו שט (Cri du chat syndrome): מחלה נדירה הנגרמת ממונוזומיה חלקית בכרומוזום 5.

קטגוריה:ערכים שבהם תבנית בריטניקה אינה מתאימה
קטגוריה:מחלות כרומוזומליות
Nanowar

ננוואר (Nanowar או Nanowar of Steel) היא להקת מטאל פרודית איטלקית. הלהקה מעמידה ללעג את ז'אנר המטאל על סגנונותיו השונים, ובמיוחד על המונח טרו מטאל. בשיריהם הם משתמשים לעיתים בלחנים של להקות מטאל מפורסמות ומשנים את הליריקה, כדוגמת, השיר Master of Pizza שעושה פרודיה על אחד משירי המטאל המפורסמים בעולם, Master of Puppets של מטאליקה ולעיתים כותבים שירים מקוריים, כדוגמת, השיר Power of the power of the power of the great sword שבאורך 10 שניות בלבד שצוחק על סגנון הפאוור מטאל.

== מקור השם ==
מקור שמה של הלהקה גם הוא פרודיה - על להקת המטאל "מנוואר", אשר ננוואר מרבים לחכות אותם בשיריהם.
לאחר שלהקת רפסודי הוסיפה לשמה את הסיומת "Of Fire" ננוואר הוסיפה לשמה "Of Steel".

== ביוגרפיה ==
הלהקה הוקמה בתחילה בתור בדיחה בינואר 2003 ברומא, על ידי גאטו פאנצ'רי שהקליט שבעה שירים כשהוא מנגן בכל הכלים, אך מאחר שהשירים יצאו באיכות נמוכה, הוא ניגש להקליט אותם מחדש בעזרת פוטווטומינימאק, סולן הלהקה כיום. באפריל ומאי באותה שנה נוספו שני חברים נוספים להרכב: ואלריו (גיטרה) ומילינו (תופים). לאחר עזיבתו של פוטווטומינימאק מההרכב נעשה ואלריו הסולן החדש (בנוסף להיותו הגיטריסט), אך לאחר זמן מה חזר פוטווטומינימאק ללהקה ונעשה שוב הסולן.

== דיסקוגרפיה ==
* True Metal of the World - אלבום דמו - פברואר 2003
* Triumph of True Metal of Steel - אלבום דמו - יולי 2003
* Other Bands Play, Nanowar Gay! - אלבום בהוצאה עצמית - יוני 2005
* Made In Naples - אלבום הופעה -מהדורה מוגבלת - ינואר 2007
* Into Gay Pride Ride - 2010 
* A Knight At The Opera -2014 
* Tour-Mentone Vol.1 - ינואר 2016, EP 
* Stairway To Valhalla - נובמבר 2018
* Dislike to False Metal - מרץ 2023

==קישורים חיצוניים==

* 

קטגוריה:להקות איטלקיות
חנוך פיבן

חנוך פּיבֵן (נולד ב-21 באוגוסט 1963) הוא אמן ומאייר ישראלי.

==ביוגרפיה==
פיבן נולד באורוגוואי ועלה עם משפחתו לישראל כשהיה בן 11 ואז שונה שמו מארנסטו לחנוך - השם שניתן לו בבית הספר היהודי באורוגוואי. 

לאחר שלא התקבל לאקדמיה לאמנות "בצלאל", עבר לארצות הברית והתגורר בניו יורק במשך תשע שנים. בתקופה זו למד עיצוב גרפי ב- "School of Visual Arts" ואחר-כך החל לעבוד כמעצב גרפי במשרד עיצוב. במקביל, פיתח את שיטת איור הדיוקנאות הייחודית לו ואיוריו החלו להתפרסם במגזינים שונים כדוגמת טיים, ניוזוויק, רולינג סטון והניו יורק טיימס. עבודותיו נתקבלו בהערכה רבה והוא זכה במדליית זהב מטעם איגוד המאיירים האמריקניים.

פיבן מרכיב את דמויותו על ידי יצירת קולאז' ממגוון חומרים וחפצים המוכרים מחיי היומיום. הקריקטורה שהוא יוצר משתמשת במרכיביה כנושאי משמעות, המתווים יחד את המסר שברצונו להעביר ביחס לדמות הציבורית.

בשנת 1996 החל לעבוד בעיתון "הארץ". הוא פרסם טור ובו דיוקנאות קולאז' של אישי ציבור וידוענים, ולצדם פרטים ביוגרפיים אודותיהם. עבודותיו היקנו לו גם בישראל מעמד של אמן ייחודי בעל אמירה יוצאת דופן ומקורית על המציאות החברתית והפוליטית בישראל.

בנוסף לעבודתו בעיתונות פרסם ספרי ילדים, יצר את תוכניות הטלוויזיה "חפצים מתלוצצים" לערוץ הופ! (2008) ואת "סדנה" לטלוויזיה החינוכית (2011).

בשנים האחרונות במקביל לעבודתו האמנותית מרבה פיבן לערוך סדנאות יצירה ברחבי העולם. פיבן גם פיתח את התוכנה faces imake.

==ספרים שכתב==
* פיבן, עבודות 1999-1990 (1999), שבו מונצחות הדמויות שהופיעו בעיתון "הארץ". .
* נוצה סגולה (2000). .
* פיבן באמריקה (2002). .
* פוף ופאף (2004). . עם נרדה בן-יעקב
* אלופים! (2006).
* הכלב שלי מריח כמו גרב מסריח (2008). .
* יוצרים עם פיבן - ספר סדנה (2011). .
* כפפה אחת ורודה (2017) 
* ממה עשויים ראשי ממשלה, מבן-גוריון ועד היום, הוצאת כנרת זמורה-ביתן דביר, 2018
* איך שורדים מבול, ועוד עצות שמושיות מהתנ״ך, הוצאת שוקן, 2024, עם שירה הכט-קולר

==קישורים חיצוניים==

* 

* [https://web.archive.org/web/20070104012608/http://www.pivenworld.com/pivenHebrew.html אתר הבית של חנוך פיבן]
* 
* 
* 
* 
* 
* 
* 
* 
* 
* [http://www.23tv.co.il/2325-he/piven.aspx סדנה עם חנוך פיבן], באתר חינוכית 23
* [https://web.archive.org/web/20130907065229/http://tlv1.fm/episodes/2013/09/04/rogel-alpher-with-hanoch-piven-uruguay-journeys/ ריאיון עם חנוך פיבן], ברדיו TLV1 מתאריך 4/9/2013
* 
* 

קטגוריה:מאיירים ישראלים
קטגוריה:עולים בשנות ה-1970
קטגוריה:סגל הארץ
קטגוריה:ישראלים ילידי אורוגוואי
קטגוריה:ישראלים שנולדו ב-1963
קליף ברטון

מצבה סמוך למקום התאונה שבה נהרג קליף ברטון, [[שוודיה]]
קליפורד לי ברטון (באנגלית: Clifford Lee Burton; 10 בפברואר 1962 - 27 בספטמבר 1986) היה הבסיסט של להקת המטאל האמריקאית מטאליקה.

== ביוגרפיה ==
חברי מטאליקה, שלא היו מרוצים מהבסיסט שלהם דאז, רון מק'גובני, הלכו לצפות בברטון באחד מהמועדונים בהן הופיע יחד עם להקתו. ברטון הרשים אותם מאוד, ומיד אחרי ההופעה הציעו לו חברי הלהקה להצטרף אליהם ללהקה. ברטון אומנם לא היה מעוניין אך הסכים בתנאי שהלהקה תעבור לנגן בסן פרנסיסקו, כיוון שלא אהב את הקהל של לוס אנג'לס. חברי הלהקה קיבלו את הצעתו, צירפו אותו ללהקה, ופיטרו את מק'גובני.

ברטון היה הבסיסט של מטאליקה בשלושת אלבומיה הראשונים - Kill 'Em All, Ride the Lightning ו-Master of Puppets - אשר נמנים עם האלבומים הטובים והמוערכים ביותר של מטאליקה. בעקבות ההצלחה הגדולה של האלבום Master of Puppets, יצאה הלהקה לסיבוב הופעות עולמי.

ב-27 בספטמבר 1986, במהלך סיבוב ההופעות, כששהתה הלהקה בשוודיה, אוטובוס הלהקה החליק והתהפך, כאשר חברי הלהקה נמצאים בתוכו. ברטון, שישן באותו הזמן, נזרק מחלון האוטובוס, שנחת עליו. לא ניתן לדעת בוודאות אם ברטון מת בשלב זה, כיוון שבמהלך הניסיון להרים את האוטובוס, ניתק החבל והאוטובוס נחת על ברטון שנית. שאר חברי הלהקה ניצלו. הנהג של האוטובוס אמר שהאוטובוס החליק בגלל קרח על הכביש. ג'יימס הטפילד הלך מספר קילומטרים בחיפוש אחרי הקרח הזה ולא מצא מאומה. חברי הלהקה מאשימים את הנהג בנהיגה בשיכרות. לפי שמועות אחרות הנהג נרדם במהלך הנהיגה.

לפני שהלך לישון, החליף ברטון מיטות עם הגיטריסט, קירק האמט כתוצאה ממשחק קלפים, וכך למעשה ניצלו חייו של האמט, וקופחו חייו של ברטון.

מותו של ברטון, שהיה חבר קרוב של חברי הלהקה, גרם לצער רב בקרב חברי הלהקה, אך הוחלט שלא לפרק את הלהקה, וחברי הלהקה החלו לבחון מועמדים שימלאו את מקומו של ברטון. בציטוט של קירק האמט "אם קליף היה רואה שאנחנו מתכוונים לפרק את הלהקה הוא היה בא ובועט לנו בתחת". כוונתו של האמט הייתה שבכל פעם שהלהקה חשבה על פירוק, קליף היה זה שעצר זאת. לבסוף, צורף ללהקה הבסיסט ג'ייסון ניוסטד, שהיה עד אז מעריץ של הלהקה, וחבר בלהקות רוק ומטאל שונות. האלבום הבא של מטאליקה And Justice for All, נכתב בעיקרו בהשפעת מותו של ברטון.

בהלווייתו של ברטון הושמעה היצירה האינסטרומנטלית Orion של מטאליקה, בה לקח ברטון חלק משמעותי.
גופתו של ברטון נשרפה ואפרה פוזר בחוות מקסוואל, אחד ממקומות הבילוי האהובים עליו בילדותו.

==קישורים חיצוניים==

* [http://metalist.co.il/ArticlePrivate.asp?id=169 קליף ברטון- עשרים שנה אחרי]- כתבה על קליף ברטון באתר מטאליסט לציון עשרים שנה למותו
* 

קטגוריה:ערכים שבהם תבנית בריטניקה אינה מתאימה
קטגוריה:חברי להקת מטאליקה
קטגוריה:מוזיקאי מטאל
קטגוריה:ת'ראש מטאל
קטגוריה:חברי היכל התהילה של הרוק אנד רול
קטגוריה:בסיסטים אמריקאים
קטגוריה:הרוגי תאונות דרכים
קטגוריה:אמריקאים שנולדו ב-1962
קטגוריה:אמריקאים שנפטרו ב-1986
חלל (כהונה)

בהלכה, חָלָל הוא צאצא של כהן שהתחלל ממעמדו כיוון שנולד מנישואים האסורים על כהן, וקדושת הכהונה פוקעת ממנו. חללה פסולה מלהינשא לכהן כשר.

== פרטי הדינים ==
החלל הוא אדם (גבר או אישה) שנולד לכהן מאשה האסורה עליו מהיותו כהן, למשל: גרושה, חלוצה וחללה. בנוסף, אישה שאסורה לכהן מסיבה אחרת (לדוגמה: אלמנה לכהן גדול) אך מקיימת איתו אישות הופכת לחללה.

חללות עוברת מהאב לצאצאיו אך לא מהאם. אם נולד צאצא לאם מיחוס נחות יותר משל חלל (לדוגמה אם היא ממזרת, שפחה או גויה) הוא גובר במקרה שהאב הוא חלל. מכיוון שהחללות עוברת בירושה מאב לבן, היא נחשבת בין עשרת היוחסין שבעם ישראל.

לרוב העניינים מעמדו של החלל הזכר "נחות" משל כהנים ודומה לזה של כלל ישראל; הוא אינו עולה לברך את העם בברכת כהנים, אין הוא רשאי ליהנות ממתנות הכהונה ואין לכבדו כשם שמכבדים כהנים. כמו כן, איסורי הכהן אינם חלים עליו: הוא רשאי לשאת נשים האסורות לכהן ומותר לו להיטמא למת.

מבחינות אחרות הוא קרוב יותר למעמדם של כהנים: לעניין עבודת המקדש: לכתחילה אסור לו לעבוד במקדש, אבל בדיעבד עבודתו כשרה. ולעניין נישואים מותר לחלל (כמו כהן לוי וישראל) להנשא לבת של כהן.

לחללה מותר להתחתן עם לוי, ישראל, חלל וגר, אך בניגוד ללויה וישראלית היא לא יכולה להינשא לכהן.

== כהן עבריין ==
כהן שעבר על האיסורים שחלים עליו אינו נהפך לחלל – איסורים כגון איסורי נישואים לכהן. גם כהן בעל מום איננו חלל ובניו הם כהנים כשרים. עם זאת, כהן שנשוי לאשה האסורה עליו בגלל היותו כהן, אינו יכול לעבוד במקדש עד שיגרש אותה. לדעת השולחן ערוך הדבר מונע ממנו גם לברך ברכת כהנים ולעלות לתורה כראשון.

==שמות משפחה==
יש טענה כי קיימים שמות משפחה יהודיים המאופיינים בהיותם שמות של חללים, כמו שיש שמות משפחה מובהקים לכהנים ולויים. יש המייחסים את שם המשפחה הנפוץ למשפחות הכהונה, כמבטא את ראשי התיבות של איסורי הנישואין הנוגעים לכהנים אישה זונה וחללה לא יקחו.

== הערות שוליים ==

קטגוריה:משפחות יהודיות

קטגוריה:כהונה

קטגוריה:מעמדות ויוחסין ביהדות
קטגוריה:פרשת אמור
שארלוט קורדה

שארלוט קורדה, בציור של [[פול-ז'אק-אמה בודרי משנת 1860.]]
שארלוט קוֹרְדֶה (בצרפתית: Charlotte Corday; 27 ביולי 1768 – 17 ביולי 1793) הייתה מתנקשת ז'ירונדינית (סיעת מרכז ליברלית).

שארלוט קורדה דקרה למוות את ז'אן-פול מארה, מנהיג יעקוביני, ב־13 ביולי 1793, במהלך המהפכה הצרפתית. רצח שעורר הדים רבים והוצג בספרות ובאמנות של התקופה כאירוע בעל משמעות רבה למהפכה הצרפתית.

שארלוט הגיעה לפריז מתוך כוונתה לרצוח את מארה, בתחילה באופן פומבי על מנת להפוך את רציחתו לאזהרה כלפי המהפכניים, אולם גילתה כי לא תוכל לרצחו אלא אם תגיע אליו לביתו – בעקבות מחלת עור כרונית בה חלה מארה, הוא מיעט ביציאותיו מן הבית ובילה את רוב זמנו בבית, בחדר האמבטיה, כאשר הוא שוהה באמבט רפואי רוב היום והפך אותו לחדר עבודתו.

שארלוט הגיעה לדירתו באמתלה כי ברשותה מידע רב חשיבות עבורו. היא הגיעה פעמיים במהלך אותו היום, בביקורה הראשון היא נדחתה על ידי אשתו של מארה, שלא הסכימה להכניסה, אך בביקורה השני בהמשך היום, מארה אישר לה להיכנס על אף מחאותיה של אשתו. שארלוט נכנסה לחדר עבודתו, האמבטיה בה שהה ושוחחה עמו כרבע שעה, כאשר היא מספקת לו מידע מודיעני רלוונטי לעבודתו. לאחר השיחה קצרה בין השניים, היא הוציאה סכין שהביאה עמה ודקרה את מארה בחזהו. מארה מת במקום.

=== המניעים לרצח ===
מניעיה של שארלוט לרצח היו פוליטיים, בגין דעותיו המהפכניות הרדיקליות של מארה, שקרא לרצוח את כל המתנגדים למהפכה ובתוכם את כל משפחת המלוכה. נטען כי שארלוט השתייכה לענף עני של משפחת המלוכה, שאחיה נמלט יחד עם קרובי המשפחה המלכותית וכי היא ביקשה לנקום את מותם של חבריה.

=== המשפט והוצאתה להורג ===
במשפטה, טענה שארלוט כי היא ביצעה את הרצח לבדה וכי "הרגתי אדם אחד כדי להציל 100,000".

היא נתפסה ונשפטה להוצאה להורג בגיליוטינה כעבור ארבעה ימים, באשמת הרצח. היא הוצאה להורג ב־17 ביולי 1793. בחריגה חדה מהנימוס המקובל, אחד מעוזרי התליין הרים את ראשה הערוף וסטר לו, על כך נאסר לשלושה חודשים.

=== השלכות הרצח ===
רציחתו של מארה עוררה תגובות נזעמות בקרב היעקובינים והביאה להוצאתה להורג של מארי אנטואנט, ולטבח באויביהם המלוכניים והז'ירונדינים כאחד.

ההתנקשות לא עצרה את היעקובינים או את ההוצאות להורג הפומביות הרבות באותה התקופה. מארה הפך למרטיר של המהפכה, ופסלים בדמותו החליפו צלבים ופסלים דתיים שהפכו ללא מקובלים תחת השלטון המהפכני החדש. עמדותיהם האנטי-נשיות של רבים ממנהיגי המהפכה הוחרפו בעקבות ההתנקשות, והמהפכנים הפנו את זעמם נגד מארי אנטואנט, מלכת צרפת ואלמנתו הכלואה של המלך לואי ה-16.

"[[מות מארה" (1793) מאת ז'אק-לואי דויד (1748–1825). בתמונה מארה לאחר דקירתו, עיניו עצומות וידו מחזיקה בנוצה הנוגעת ברצפה. בידו השנייה המכתב שכתבה לו שרלוט לפני רציחתו.]]

רצח מארה הפך לאירוע מכונן בתולדות המהפכה הצרפתית, מארה הפך לסמל המהפכה והמרטיר הראשון שלה ותואר רבות בספרות ובאמנות של התקופה. אחד מהיצירות הידועות ביותר בנושא היא יצירתו של הצייר הנאו־קלאסי ז'אק-לואי דויד, "מות מארה" (בצרפתית: La Mort de Marat), המהווה את אחד מהדימויים המזוהים ביותר עם המהפכה הצרפתית.

==קישורים חיצוניים==

* [http://www.vimoutiers.net/charlotte_cordayeng.htm תמונות ומקומות מחיי שארלוט קורדה]
* 
* 
* 

קטגוריה:צרפתים
קטגוריה:פשע בצרפת
קטגוריה:מהפכות חברתיות
קטגוריה:מתנקשות פוליטיות
קטגוריה:נשים שהוצאו להורג בעריפת ראש
קטגוריה:מהפכנים
קטגוריה:ילידות 1768
קטגוריה:נפטרות ב-1793
עשרת היוחסין

עשרת היוחסין הוא כינוי שניתן לעשר המחלקות תחתן סווגו המשפחות שחזרו לארץ ישראל בשיבת ציון, מושג זה מופיע בעיקר בקשרי הנישואין, אך גם בהיררכיה הפנים מדינית-חברתית.
 
"עשרה יוחסין עלו מבבל – כהני, לוי, ישראלי, חללי, גירי, חרורי, ממזרי, נתיני, שתוקי, אסופי" (), כך מתחיל הפרק הרביעי במסכת קידושין שחלקו הראשון עוסק בסוגיה זו, ובקשרי החיתון המותרים בין הקבוצות השונות.

== קבוצה ראשונה==
הקבוצה הראשונה מכילה את תתי קבוצות הבאות:
===כהן לוי ישראל===
* כהן: צאצאיו של אהרן, הכהנים, הראשונים במעלה, להם (לגברים) מותר להתחתן רק עם כהן, לוי וישראל.
* לוי: צאצאיו של לוי, למעט הכהנים, להם, שלא כמו הכהנים, מותר להתחתן עם כל הקבוצה הראשונה.
* ישראלי: בן שאר השבטים רשאי, כמו הלוויים, להתחתן עם כל חברי הקבוצה הראשונה.

===חללי גרי חרורי===
* חללי: צאצאים שנולדו מקשרי נישואין האסורים לכהנים (ראו: איסורי נישואים לכהן). בתור עונש על קשרי נישואין אלו, נשללות מהצאצאים הפריבילגיות של הכהנים. הגברים רשאים להתחתן עם כל חברי הקבוצה הראשונה, והנשים אינן רשאיות להתחתן עם כהנים.
* גרי: הגרים, עכו"ם שהתגייר, לגברים מותר להתחתן עם כל היוחסין, והנשים אסורות בחיתון עם כהנים.
::יוצאים מן הכלל הם גרים אֱדוֹמים, מצרִים, עמונים ומואבים, המשתייכים בעצם לקבוצה השנייה: אדומים ומצרים למשך שלושה דורות, ועמונים ומואבים אסורים לעולם.
* חרורי: עבד משוחרר או בן עבד שאינו כפוף לבעלי אביו, כגון שאימו גיורת וכדומה, כינויו נגזר מהמילה "בן-חורין". רשאי להתחתן עם כל היוחסין מלבד כהן.

==קבוצה שנייה (הפסולים מלבוא בקהל)==
קבוצה זו מכילה את כל האנשים אשר אסור להם "לבוא בקהל ה'":
* נתיני: חז"ל החשיבו כצאצאי העם הגבעוני. נקרא נתין על שום שהגבעונים נחשבו נתינים בממלכת יהודה. מתחתן עם הגרי, החרורי וחברי הקבוצה השנייה.
* ממזרי: ממזר, אדם שנולד מאיסורי אישות חמורים וצאצאיו אחריו לעולם. מתחתן עם גרי, חרורי וחברי הקבוצה השנייה.
* שתוקי: בן להורה אחד, כאשר השני אינו ידוע (שמת אביו בתקופת ההריון או שמת אחד מהוריו מעט אחרי הלידה, או כתוצאה מאונס או תרומת זרע) ולכן קיים ספק להיותו ממזר או, במקרה שאמו נפטרה, יש חשש להיותו גוי. נקרא כך משום שכששואל את אמו מיהו אביו, משתיקה היא אותו, שמא ישמע אחד השכנים שאביו היה אדם פסול (למשל ממזר). מתחתן עם גר וחרורי בלבד – אסור לכשרים, נתינים, ממזרים, אסופים ושתוקים. מאחר שהשתוקי עלול להיות ממזר או כשר, ולא ידוע מה מהם, הוא מנוע להתחתן עם ממזר (מחשש והוא אינו ממזר), ומנוע משתוקי אחר (מחשש שאחד ממזר והשני איננו). אחרי האסופי, השתוקי הוא האחרון בעשרת היוחסים שעלו מן בבל ועליהם הוקם העם היהודי החדש.
* אסופי: יתום מינקות, או שנמכר על ידי סוחר עבדים, ואיננו יודעים דבר על ייחוסו. נקרא כך, על שום שאוספים אותו מהשוק. רשאי להתחתן עם גרי וחרורי.

==לקריאה נוספת==
* אנציקלופדיה התלמודית כרך כ"ב תשנ"ה מעמ' קפ"ו
*משנה, מסכת קידושין, פרק רביעי
*

== קישורים חיצוניים ==

* [http://www.mechon-mamre.org/i/5115.htm הלכות ממזר ברמב"ם באתר מכון ממרא]

* 

קטגוריה:משפט עברי: דיני משפחה ואישות
קטגוריה:הלכות אישות
קטגוריה:מעמדות ויוחסין ביהדות
קטגוריה:שיבת ציון
קטגוריה:קידושין: סוגיות תלמודיות
נווה שאנן (ירושלים)

נָוה שאנן היא שכונה בירושלים, הממוקמת בין מוזיאון ישראל לקמפוס גבעת רם (אדמונד ספרא) של האוניברסיטה העברית. שמה של השכונה נלקח מפסוק בחזון של הנביא ישעיהו: 

==היסטוריה==
השכונה נוסדה בשנת תרפ"ה (1925). יהודים מקהילה חרדית רכשו אדמה במקום שבו נמצא היום מוזיאון ישראל, אז הייתה זו גבעת טרשים מחוץ לתחום הפיתוח העירוני של ירושלים, עליה בנו בתים צנועים. בהמשך נבנו בתים בעמק, היכן שכיום נמצאת השכונה. במשך שנים הייתה השכונה נידחת שרק שביל עפר כבוש הוביל אליה. במהלך שנות ה-30 היו דמי השכירות בה מהנמוכים ביותר בירושלים.

במהלך מלחמת העצמאות שימשה השכונה בסיס ליציאת לוחמי חטיבת הראל בדרכם לקרב סן סימון ולכיבוש שכונת קטמון במסגרת מבצע יבוסי. ההתקפה הראשונה על קטמון נערכה ב-28 באפריל 1948. הכוח התוקף יצא מנווה שאנן רגלית ונע לעבר מנזר סן סימון, אך תעה בדרך והגיע באיחור. כשהגיע הכוח לאזור המנזר נפתחה עליו אש חזקה והכוחות נסוגו.
התקפה שנייה על קטמון יצאה בלילה של יום ה 29 באפריל 1948. הכוחות הוסעו לאזור נווה שאנן ומשם צעדו ברגל. קצת לפני ההסתערות התגלה הכוח ונורו עליו מספר יריות. היה זה האות לתחילת ההסתערות. לאחר קרבות ברחובות השכונה פרצו חיילי הפלמ"ח אל תוך המנזר וניהלו קרב שהוביל לכיבוש קטמון.

בשנת תש"ך (1960) הוחלט להקים במקום בתי השכונה במרומי הגבעה את מוזיאון ישראל, ועם בניית המוזיאון נהרסו בתים ששכנו באתר המיועד ונבנו בתים נוספים בעמק. החרדים שגרו בבתים הישנים פונו וקיבלו פיצויים. את הבתים החדשים בעמק אכלסו יהודים יוצאים בולגריה. באותה שנה החלה להיבנות בצמוד לנוה שאנן גם שכונת ניות. 

האוניברסיטה העברית, הסמוכה לשכונה, בנתה בסוף שנות השישים שני בתי דירות בשכונה (בנווה שאנן 18 ו-29), ששימשו תקופה קצרה כמעונות סטודנטים, ומאמצע שנות השבעים שמשו כדיור לאנשי סגל בעלי משפחות שהצטרפו לאוניברסיטה. עם השנים נרכשו מרבית הדירות בידי המרצים הגרים בהן. בתחילת שנות השבעים החלה בנייה של קמפוס חדש לבצלאל בשכונה, אבל עם תחילת מלחמת יום הכיפורים נפסקה הבנייה ולא חודשה עוד. בשנות ה-90 הוקמה אכסניית יצחק רבין בכניסה הצפונית לשכונה.

מבט אווירי על שטח המוזיאון. בקדמה - בתי נווה שאנן

==לקריאה נוספת==

* זאב וילנאי, ירושלים, העיר החדשה, כרך ג' הוצאת אחיעבר ירושלים.

==קישורים חיצוניים==

* 
* 
* יאיר פז, [https://schechter.ac.il/article/השכנים-של-מכון-שכטר-האם-היו-חייבים-לפנו/ השכנים של מכון שכטר: האם היו חייבים לפנות שכונה חרדית כדי להקים את מוזיאון ישראל?] באתר מכון שכטר, 6 במאי 2018.

== הערות שוליים ==

קטגוריה:ירושלים: שכונות
אנדרטת גבעת מצודת לונדון

אנדרטת גבעת מצודת לונדון (באנגלית: Tower Hill Memorial) היא אנדרטת זיכרון לאומית בלונדון, בצד הדרומי של גני כיכר השילוש הקדוש, על גבעת מצודת לונדון צפונית למצודה. האנדרטה מנציחה את זכר חיילי צי הסוחר שנפלו במהלך שתי מלחמות העולם ומקום קבורתם לא נודע.

== מבנה ==
האנדרטה מורכבת משתי אנדרטאות - אחת לכל מלחמת עולם, וביניהן שני עמודים שעליהם פסלים המייצגים את קצין צי הסוחר (העמוד המערבי) וימאי פשוט (העמוד המזרחי). את העמודים עיצב צ'ארלס וילר. בין שני העמודים רשומה הכתובת: 

:THE TWENTY-FOUR THOUSAND OF THE MERCHANT NAVY AND FISHING FLEETS WHOSE NAMES ARE HONOURED ON THE WALLS OF THIS GARDEN GAVE THEIR LIVES FOR THEIR COUNTRY AND HAVE NO GRAVE BUT THE SEA.

תרגום:
: עשרים וארבעה אלף ימאי צי הסוחר וצי הדייג ששמם מונצח על קירות גן זה נתנו חייהם למען המדינה, ואין להם קבר מלבד הים.

==אנדרטת מלחמת העולם הראשונה==
האנדרטה לחללי צי הסוחר הבריטי שנפלו במלחמת העולם הראשונה ומקום קבורתם לא נודע נחנכה על ידי המלכה מרי ב-12 בדצמבר 1928. האנדרטה היא בצורת מסדרון שאורכו 21.5 מטרים, רוחבו 7 מטרים וגובהו 10 מטרים, ובו 12 לוחות ברונזה שעליהם חרותים שמות 12,000 החללים. האנדרטה תוכננה על ידי אדווין לאצ'נס.

== אנדרטת מלחמת העולם השנייה ==
האנדרטה לחללי צי הסוחר הבריטי שנפלו במלחמת העולם השנייה ומקום קבורתם לא נודע נחנכה על ידי המלכה אליזבת השנייה ב-5 בנובמבר 1955. האנדרטה היא גן שקוע שצורתו חצי סהר, ורשומים בה שמותיהם של 24,000 ימאים בריטים ו-50 ימאים אוסטרלים. במרכז הגן השקוע בריכת ברונזה ובמרכזה מצפן מגולף הפונה צפונה. האנדרטה תוכננה על ידי אדוארד מאוף.

== ראו גם ==

* קבר הלוחם האלמוני
* קבר החייל האלמוני

==קישורים חיצוניים==

מצודת לונדון, אנדרטת גבעת
מצודת לונדון, אנדרטת גבעת
מצודת לונדון, אנדרטת גבעת
מצודת לונדון, אנדרטת גבעת
קטגוריה:אנדרטאות ועדת חבר העמים לקברי מלחמה באירופה